03.09.2007

AVTALE MELLOM

STUDENTPARLAMENTET

OG

HØGSKOLEN I SØR-TRØNDELAG (HiST)

1.
AVTALENS OMFANG

Denne avtalen regulerer HiSTs ytelser overfor Studentparlamentet, samt øvrige samarbeidsrelasjoner og prosedyrer.
2.
 LOVGRUNNLAG

Lov om universiteter og høyskoler av 01. april 2005, Kapittel 4, § 4-1.

3.
 FYSISKE RAMMEBETINGELSER

HiST skal legge forholdene til rette slik at Studentparlamentet sikres fysiske rammebetingelser som er av rimelig og nødvendig omfang. HiST skal videre sørge for tilstrekkelig administrativ støtte til Studentparlamentet.

Studentparlamentet disponerer lokaler i Sverres gt. 12 (ca. 60 kvadratmeter bruttoareal) vederlagsfritt. HiST betaler drift av kopimaskin, pc, telefon og Internett tilhørende SPs lokaler i Sverres gt. 12. Studentparlamentet har fri tilgang til alle møterom på HiST og HiST sine IKT-tjenester og administrative verktøy jfr. vedlagt liste. 
4.
BUDSJETT, LØNNSAVTALER OG INNKJØPS- OG RAPPORTERINGSRUTINER

Hvert år innen fastsatte frister skal Studentparlamentet fremme forslag til budsjett.

Studentparlamentet tildeles et rammebudsjett som skal dekke:

- Lønn til betalte ledere

- Drift

- Aktiviteter

Studentparlamentet disponerer midlene i tråd med HiSTs økonomireglement og reglene for statlige midler.

Alle lønns- og godtgjøringsavtaler gjøres spesielt med rektor
Studentparlamentets primærkontakt ved HiST er Studiedirektør

Studentparlamentet er underlagt reglene for høgskolens anskaffelsesvirksomhet. 
Studentparlamentet skal innrapportere valg til verv, i henhold til vedlagt oversikt, og kan bli bedt om å bidra med rapportering av aktiviteter ved behov. 
5. 
HØRINGER

I henhold til lov om universiteter og høyskoler, § 4-1 (4), skal studentorganene høres i alle saker som angår studentene på det aktuelle nivå.

Dette medfører at studentorganene skal høres før det treffes vedtak i saker som angår studenters studie- og arbeidsvilkår. I saker som berører studentene, skal Studentparlamentet høres etter samme prosedyrer som gjelder for alle andre instanser ved HiST i forbindelse med høringssaker.

6.
VALG

HiST skal stille valgteknisk materiale og manntallslister til disposisjon i forbindelse med valg til studentorganene.

7.
MØTEVIRKSOMHET
Studentene skal ha minst 20 prosent av medlemmene i alle kollegiale organ som tildeles beslutningsmyndighet. Der dette ikke utgjør mer enn ett medlem, skal studentene ha rett til å møte med ytterligere en student med tale- og forslagsrett, jfr. lov om universiteter og høyskoler, § 4-4.
Studentene skal ha mulighet til å delta i alle rådgivende råd, utvalg og grupper de ønsker. 

Rektor har møte- og talerett på møtene i studentorganene, jfr. lov om universiteter og høyskoler, § 10-4 (3).
Studiedirektør har møte- og talerett på møtene i studentorganene.

Referat fra møter i Studentparlamentet legges ved som referatsak til Høgskolestyret.

Det skal avholdes møter mellom studiedirektør og ledelsen i Studentparlamentet én gang i måneden. To ganger i semesteret deltar rektorat og høgskoledirektør på disse møtene. Avdelingsledelsen møter lederne for studentutvalgene minst tilsvarende. Ved relevante saker og etter avtale med rektor møter lederne for Studentparlamentet i ledermøtet. 
Det skal avholdes møte mellom høgskolens ledelse og avtroppende og påtroppende ledelse i Studentparlamentet i juni hvert år. 
Studentparlamentet innkaller til møte med ledere av studentutvalg og Studentparlament, dekaner, direktører og rektor minst én gang i studieåret.

8. 
OPPLÆRING

Rektor ved personal- og organisasjonsdirektør har ansvar for at nødvendig opplæring av leder og nestleder av Studentparlamentet blir gitt. Dette innebærer opplæring i både interne

saksbehandlingsrutiner og HMS.

9. 
ANDRE AVTALER

HiSTs ytelser ovenfor studentutvalgene, fadderordningen og (studentidrettslaget) reguleres gjennom avtaler mellom nevnte organ og Studentparlamentet og avklaringer med HiST. 
Ved behov kan det inngås egne avtaler om særskilte tiltak.

10. 
AVTALENS VARIGHET OG REVIDERINGSBESTEMMELSER

Avtalen trer i kraft fra undertegnelsesdato. Avtalen skal revideres når grunnleggende forutsetninger endres (lover, forskrifter og lignende). Avtalen kan forøvrig revideres når en av partene krever det og begge parter er enige i endringene.

Avtalen blir evaluert ved slutten av hver lederperiode og resignert av ny leder.
Trondheim, XX. september 2007 
Studentparlamentet ved HiST

